Kirsti Bergstø
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere
Kirsti Bergstø er en norsk politiker fra Sosialistisk Venstreparti. I 2013–2017 var hun stortingsrepresentant for Finnmark og SVs parlamentariske nestleder. Hun stilte til gjenvalg i 2017, men mistet mandatet sitt. Fra 2021 er hun stortingsrepresentant for Akershus. Hun var vararepresentant på Stortinget i 2005–2009.
Fra 2021 er Kirsti Bergstø leder av arbeids- og sosialkomiteen på Stortinget.Bergstø var leder av Sosialistisk Ungdom i 2006–2008, og i 2008–2010 var hun medlem av sentralstyret i Nei til EU. Fra 2017 er hun nestleder i SV.Kirsti Bergstø var i 2010–2012 statssekretær i Barne-, likestillings- og inkluderingsdepartementet.Hun er utdannet barnevernspedagog ved Høgskolen i Finnmark og Høgskolen i Oslo. Hun arbeidet ved Krisesenteret i Alta i 2009, ved Nav i Nesseby i 2008–2010 og ved hjelpetjenesten i Nesseby i 2012–2013. Les mer i Store norske leksikon Sosialistisk Venstreparti Stortinget Stortingsrepresentantene 2021–2025